ഖത്തറില് വിസിറ്റ് വിസയില് കുട്ടികള്ക്കും യാത്രാനുമതി ദോഹ:ഖത്തറില് വിസിറ്റ് വിസയില് കുട്ടികള്ക്കും യാത്രാനുമതി നല്കി. ഇതു പ്രകാരം വാക്സിന് സ്വീകരിക്കാത്ത 12ന് വയസ്സിനു താഴെയുള്ള കുട്ടികള്ക്ക് കോവിഡ് കുത്തിവെപ്പ് സ്വീകരിച്ച മാതാപിതാക്കള്ക്കൊപ്പം ഖത്തറിലെത്താം. രണ്ടു ദിവസമാണ് ഇവര്ക്ക് ക്വാറന്റീന് നിര്ദേശിച്ചത്. അതേസമയം, 12 വയസ്സിന് മുകളിലുള്ളവര് വാക്സിനേറ്റഡ് അല്ലെങ്കില് വിസിറ്റ് വിസയില് രാജ്യത്തേക്ക് പ്രവേശനം അനുവദിക്കില്ല. ഒക്ടോബര് ആറ് ബുധനാഴ്ച ഉച്ച രണ്ടു മണി മുതല് മാറ്റം പ്രാബല്ല്യത്തില് വരുമെന്ന് അധികൃതര് അറിയിച്ചു. ഇന്ത്യയില് നിന്നുള്ള അംഗീകൃത വാക്സിന് സ്വീകരിച്ചവര്ക്കും ഇനി രണ്ടു ദിവസം ക്വാറന്റീന് മതിയാവും. ഇവര്, ഖത്തറിലെത്തി 36 മണിക്കൂറിനുള്ളില് പി.സി.ആര് ടെസ്റ്റും, ആന്റി ബോഡി ടെസ്റ്റും പൂര്ത്തിയാക്കിയിരിക്കണം. അതേസമയം, ഖത്തറില് നിന്ന് വാക്സിന് എടുത്തവര്ക്ക് ആര്.ടി.പി.സി.ആര് ടെസ്റ്റ് മാത്രം മതിയാവും.The post ഖത്തറില് വിസിറ്റ് വിസയില് കുട്ടികള്ക്കും യാത്രാനുമതി first appeared on MalayalamExpressOnline.